text: Mange miner - ingen ulykker 
  03 juli 2012 kl. 13.56
  Med rydningen af Skallingen er Danmark minefrit for første gang siden Anden Verdenskrig. 72.000 miner blev lagt ud af tyskerne.
  * Minerne på Skallingen blev udlagt af den tyske besættelsesmagt som led i etableringen af den såkaldte Atlantvold, der skulle sikre tyskerne mod invasion fra vest hele vejen fra Spanien i syd til Norge i nord.
  * Tyskerne placerede omkring 72.000 miner på Skallingen under Anden Verdenskrig, men langt de fleste blev fundet i efterkrigstiden. Således var omkring 61.000 af minerne blevet fundet, da minerydningen blev indstillet i 1947.
  * Der er ikke siden afslutningen af Anden Verdenskrig sket person- eller materielskade på grund af minerne. Men der er dog turister, der har fundet miner på gåture langs stranden.
  